
[bookmark: _GoBack]2014-жылдын 29-майындагы Евразия экономикалык бирлиги жөнүндө Келишимге өзгөртүүлөрдү киргизүү тууралуу 
ПРОТОКОЛ (1)
Мындан ары мүчө мамлекеттер деп аталуучу Евразия экономикалык бирлигине мүчө мамлекеттер,
2014-жылдын 29-майындагы Евразия экономикалык бирлиги жөнүндө Келишимдин 115-беренесин жетекчиликке алып, төмөнкүлөр жөнүндө макулдашышты:
1-берене
2014-жылдын 29-майындагы Евразия экономикалык бирлиги жөнүндө Келишимге төмөнкүдөй өзгөртүүлөр киргизилсин: 
1) 42-беренесинде:
4-пункту төмөнкүдөй редакцияда баяндалсын:
«4. Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдары бирдиктүү болуп саналат жана Бирликтин бажы чек арасы аркылуу товарларды алып өткөн адамдарга, товарлардын чыккан жерине (анын ичинде товарлардын чыккан жери белгисиз болгон же тастыкталбаган деп эсептелген учурларда), бүтүмдөрдүн түрлөрүнө жана башка жагдайларга жараша өзгөрүлүүгө жатпайт.
Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдары ушул Келишимдин 35, 36 жана 40-беренелеринин, ушул берененин 6-пунктунун жана                        43-беренесинин жоболорун, Бирликтин алкагындагы эл аралык келишимдерди жана Бирликтин үчүнчү тарап менен эл аралык келишимдерин эске алуу менен колдонулат.
Ушул пункттун жоболору, эгерде товарлардын тышкы соодасына карата ушул Келишимдин 34-беренесинде каралган кыйла жагымдуу режим колдонулбаган учурда да колдонулат.»;
6-пунктунда:
биринчи абзацы «коюмдарынан айырмалануучу» деген сөздөрдөн мурда «алымдарынын» деген сөз менен толукталсын;
экинчи абзацында «Бирдиктүү бажы тарифине» деген сөздөр «Бирдиктүү бажы тарифинин алымдарынын коюмдарына» деген сөздөргө алмаштырылсын, «башка мүчө мамлекеттерге» деген сөздөр «башка мүчө мамлекеттердин аймагына» деген сөздөргө алмаштырылсын, «коюмдары боюнча» деген сөздөр «алымдарынын коюмдары боюнча» деген сөздөргө алмаштырылсын;
2) 52-беренесинин 1-пунктунун үчүнчү абзацы төмөнкүдөй редакцияда баяндалсын:
«Бирликтин техникалык регламенттерин иштеп чыгуу, кабыл алуу, өзгөртүү жана жокко чыгаруу тартиби Комиссия тарабынан бекитилет»;
3) 54-беренесинин 4-пункту биринчи абзацтан кийин төмөнкүдөй мазмундагы абзац менен толукталсын:
«Мүчө мамлекеттердин аккредитациялоо боюнча органдары тарабынан өз ара салыштырма баалоону ишке ашыруу тартиби Комиссиянын Кеңеши тарабынан бекитилет.»;
4) 74-беренесинин 3-пункту төмөнкүдөй редакцияда баяндалсын:
«3. Мүчө мамлекеттер өз мыйзамдарында төмөнкүлөрдү белгилөөгө укуктуу:
1) ушул Келишимдин 75 жана 76-беренелеринде каралган тыюу салууларга карата кошумча тыюу салууларды, ошондой эле кошумча талаптарды жана чектөөлөрдү;
2) чарба жүргүзүүчү субъекттин (рынок субъектинин) үстөмдүк абалын таануунун башка (кошумча) шарттарын;
3) мүчө мамлекеттин атаандаштык (монополияга каршы) мыйзамдарын бузуу белгилерин алдын алуу жана аныктоо боюнча ыйгарым укуктарды ишке ашырууда эскертүүлөрдү берүүнүн негиздерин жана тартибин;
4) мүчө мамлекеттин атаандаштык (монополияга каршы) мыйзамдарынын бузулушуна алып келиши мүмкүн болгон аракеттерди (аракетсиздикти) жасоого жол берилбестиги жөнүндө эскертүүлөрдү берүүнүн негиздерин жана тартибин.»;
5) 85-беренеси төмөнкүдөй редакцияда баяндалсын:
«85-берене

Комиссиянын энергетика чөйрөсүндөгү ыйгарым укуктары
Энергетика чөйрөсүндө Комиссия төмөнкүлөрдү ишке ашырат:
ушул бөлүмдүн аткарылышына мониторинг жүргүзүүнү;
энергетика чөйрөсүндө жөнгө салууга ыйгарым укук берилген мүчө мамлекеттердин мамлекеттик органдарынын, технологиялык жана коммерциялык инфратүзүмдүн уюмдарынын жана мүчө мамлекеттердин энергетикалык ресурстар рынокторунун катышуучуларынын энергетикалык ресурстардын жалпы рынокторун түзүүдө жана иштетүүдө өз ара аракеттенүүсүн уюштуруу-техникалык жактан камсыз кылууну;
Бирликтин органдарынын энергетикалык ресурстардын жалпы рынокторун түзүүгө тиешелүү актыларын ишке ашырууга мониторинг жүргүзүүнү.»;
6) төмөнкү мазмундагы 991-берене менен толукталсын:
«991-берене
VI бөлүмгө карата өткөөл жоболор
Бирликтин интеграцияланган маалыматтык системасы ишке киргизилгенге чейин ушул Келишимдин № 5 тиркемесинин 40 жана                     41-пункттарында көрсөтүлгөн маалыматтар ушул маалыматты камтыган документтердин графикалык электрондук көчүрмөлөрү түрүндө электрондук байланыш каналдары боюнча жөнөтүлөт»;
7) Евразия экономикалык бирлигинин алкагындагы маалыматтык-коммуникациялык технологиялар жана маалыматтык өз ара аракеттенүү жөнүндө протоколдо (көрсөтүлгөн Келишимдин № 3 тиркемеси):
2-пунктунда:
он үчүнчү абзацындагы «ыйгарым укуктуу органдардын» деген сөздөр «электрондук өз ара аракеттенүү субъекттеринин» деген сөздөргө алмаштырылсын;
он жетинчи абзац төмөнкүдөй мазмундагы сүйлөм менен толукталсын: «Маалымдамалардын түрлөрү болуп жыйнактар, тизмелер, көрсөткүчтөр, тизимдер, сөздүктөр жана башка алфавиттик, систематикалык, предметтик, хронологиялык же кандайдыр бир башка белги боюнча түзүлгөн маалымат тизмектери саналат»;
3-пункттун 5-пунктчасы «демпингге каршы» деген сөздөрдөн мурда «атайын» деген сөз менен толукталсын;
12-пункттун 3-пунктчасында «формасында» деген сөз «түрүндө» деген сөзгө алмаштырылсын;
31-пункт төмөнкү мазмундагы абзац менен толукталсын:
«Мүчө мамлекеттин улуттук сегментинин буюртмачысынын ыйгарым укуктуу органдар менен өз ара аракеттенүүсүнүн тартиби ошол мүчө мамлекеттин мыйзамдары менен аныкталат.»;
8) Ташып келүү бажы алымдарынын (эквиваленттик аракети бар башка алымдардын, салыктардын жана жыйымдардын) суммаларын кошуп эсептөөнүн жана бөлүштүрүүнүн, аларды мүчө мамлекеттердин бюджеттеринин кирешесине чегерүүнүн тартиби жөнүндө протоколдо (көрсөтүлгөн Келишимдин № 5 тиркемеси):
	3-пунктунун төртүнчү адбазцында «коргоочу, демпингге каршы жана компенсациялык» деген сөздөр «, демпингге каршы, компенсациялык» деген сөздөргө алмаштырылсын;
40-пунктунун биринчи абзацында «Астана» деген сөз «Нур-Султан» деген сөзгө алмаштырылсын;
41-пункт төмөнкүдөй редакцияда баяндалсын:
«41. Ай сайын, отчеттук айдан кийинки айдын бешинчи иш күнүндө ыйгарым укуктуу орган Комиссияга ушул Протоколдун 40-пунктунда белгиленген маалыматты календардык жылдын башталышынан тартып өсүүчү жыйынтык менен жөнөтөт.»;
төмөнкүдөй мазмундагы 411-пункт менен толукталсын: 
«411. Ушул Протоколдун 40 жана 41-пункттарында көрсөтүлгөн маалыматтар Бирликтин интеграцияланган маалыматтык тутумун пайдалануу менен электрондук түрдө жөнөтүлөт.»;
43-пункттун биринчи абзацында «40 жана 41-пункттарына» деген сөздөр «40-пунктуна» деген сөздөргө алмаштырылсын;
9)  Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдо (көрсөтүлгөн Келишимдин № 8 тиркемеси):
2-пунктунда:
алтынчы абзац төмөнкүдөй редакцияда баяндалсын:
«импорттук квота» – Бирликтин бажы аймагына товардын импортунун көлөмү (накталай жана (же) нарктык туюнтмасында), андан ашык товар Бирликтин бажы аймагына жеткирилбейт;»;
отуз үчүнчү абзацтагы «аныкталган көлөмүн белгилөө» деген сөздөр «көлөмү (натуралай жана (же) нарктык туюнтмасында)» деген сөздөргө алмаштырылсын;
74-пунктунун экинчи абзацында «чектөөчү соода практикасы» деген сөздөр «чет өлкөлүк өндүрүүчүлөрдүн жана мүчө мамлекеттердин өндүрүүчүлөрүнүн чектөөчү соода практикасы жана мындай өндүрүүчүлөрдүн ортосундагы атаандаштык» деген сөздөргө алмаштырылсын; 
105-пунктунун биринчи абзацында «Келишим менен каралган расмий булактарда» деген сөздөр «Бирликтин Интернет тармагындагы расмий сайтында» деген сөздөргө алмаштырылсын;
130-пунктунун 4-пунктчасынын биринчи сүйлөмүндө «жеткирилсе» деген сөз «жеткирилбесе» деген сөзгө алмаштырылсын;
170-пунктунун биринчи абзацында «Келишим менен каралган расмий булактарда» деген сөздөр «Бирликтин Интернет тармагындагы расмий сайтында» деген сөздөргө алмаштырылсын; 
190-пунктунда:
2-пунктчасында «көрсөтүү менен» деген сөздөр «көрсөтүү менен,» деген сөздөргө алмаштырылсын; 
3-пунктчасында слово «аталышын» деген сөз «аталыштарын» деген сөзгө алмаштырылсын;
201-пункту биринчи абзацтан кийин төмөнкүдөй мазмундагы абзац менен толукталсын:
«Ушул Протоколдун 110, 111, 114 – 120, 175 жана 179 – 185-пункттарына ылайык териштирүүлөр жүргүзүлгөн учурда, териштирүү башталганга чейин же аны жүргүзүүнүн жүрүшүндө, бирок териштирүү жүргүзгөн орган тарабынан ушул Протоколдун 224 жана 230-пункттарына ылайык кызыкдар жактарга териштирүүнүн жыйынтыктары боюнча жасалган негизги тыянактар жөнүндө маалымдоо датасынан кечиктирбестен, арыз ээси тарабынан арыз кайра алынышы мүмкүн.»;
204-пунктунда «Келишим менен каралган расмий булактарда» деген сөздөр «Бирликтин Интернет тармагындагы расмий сайтында» деген сөздөргө алмаштырылсын; 
242-пунктунун төртүнчү абзацы «атаандашуучу товардын» деген сөздөрдөн кийин «(атайын коргоо териштирүүсү жүргүзүлгөн учурда) же окшош товардын (демпингке каршы же компенсациялык териштирүү жүргүзүлгөн учурда)» деген сөздөр менен толукталсын; 
272-пунктунун экинчи абзацынын экинчи сүйлөмүндөгү «кайра каралышы» деген сөздөр «кайра каралуусу» деген сөздөргө алмаштырылсын;
10) Евразия экономикалык бирлигинин алкагындагы техникалык жөнгө салуу жөнүндө протоколдо (көрсөтүлгөн Келишимдин № 9 тиркемеси):
3-пунктунун тогузунчу абзацы күчүн жоготту деп таанылсын;
5-пункту онунчу абзацтан кийин төмөнкүдөй мазмундагы абзацтар менен толукталсын: 
«Бирликтин техникалык регламенттерине шайкештиги жөнүндө декларацияларды каттоо Комиссия тарабынан аныкталган тартипте жүзөгө ашырылат.
Бирликтин техникалык регламенттеринде Бирликтин шайкештикти баалоо боюнча органдардын бирдиктүү реестрине киргизилген шайкештикти баалоо боюнча органдар (анын ичинде сертификациялоо боюнча органдар жана сыноо лабораториялары (борборлор)) тарабынан шайкештикти баалоо боюнча иштерди жүргүзүү боюнча талаптарды белгилөөдө, арыз ээсин тандоо боюнча мындай иштер аккредитациялоонун талап кылынган тармагында колдонуудагы аккредитациясы бар жана ушул Реестрге киргизилген шайкештикти баалоо боюнча бардык органдарда жүргүзүлөт»;
11) Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдо (көрсөтүлгөн Келишимдин № 12 тиркемеси):
2-пункттун бешинчи абзацы «ыйгарым укуктуу органдар» деген сөздөрдөн кийин «же үчүнчү өлкөнүн компетенттүү органы тарабынан ташып кирүүгө,» деген сөздөр менен толукталсын;
17-пункт төмөнкүдөй редакцияда баяндалсын:
«17. Мүчө мамлекеттердин ортосунда алып өтүлүүчү, ветеринардык контролдоого (көзөмөлдөөгө) жаткан товарларга ветеринардык сертификаттардын формалары, ошондой эле бирдиктүү ветеринардык (ветеринардык-санитардык) талаптарда каралган Бирликтин бажы аймагына ташып келинүүчү, ветеринардык контролдоого (көзөмөлдөөгө) жаткан товарларга бирдиктүү ветеринардык сертификаттардын формалары Комиссия тарабынан бекитилет.»;
12) Макулдашылган макроэкономикалык саясат жүргүзүү жөнүндө протоколдо (көрсөтүлгөн Келишимдин № 14 тиркемеси):
4-пункттун 5-пунктчасы төмөнкүдөй мазмундагы сүйлөм менен толукталсын: «Мындай макулдашуунун тартиби Комиссия тарабынан бекитилет.»;
5-пункттун 1 жана 2-пунктчалары төмөнкү редакцияда баяндалсын: 
«1) ар бир мүчө мамлекеттин экономикасына багытталган, нетто негизде (таза негизде) эсептелген тикелей инвестициялардын көлөмү (АКШ долларында);
2) ар бир мүчө мамлекеттен улуттук экономикага келип түшкөн, нетто негизде (таза негизде) эсептелген тикелей инвестициялардын көлөмү (АКШ долларында);»;
13) Кызмат көрсөтүүлөрдү сатуу, уюштуруу, ишмердик жана инвестицияларды жүзөгө ашыруу жөнүндө протоколдун (көрсөтүлгөн Келишимдин № 16 тиркемеси) 75-пунктунун 2-пунктчасы алып салынсын;
14) Атаандаштыктын жалпы принциптери жана эрежелери тууралуу протоколдо (көрсөтүлгөн Келишимдин № 19 тиркемеси):
2-пункттун 9-пунктчасындагы «мүчө мамлекеттердин ченемдик укуктук актылары менен корголуучу» деген сөздөр «мүчө мамлекеттердин ченемдик укуктук актыларына ылайык жеткиликтүүлүгү чектелген» деген сөздөргө алмаштырылсын;
4-пункттун биринчи абзацы күчүн жоготту деп таанылсын;
10-пункт төмөнкүдөй редакцияда баяндалсын: 
«10. Комиссия төмөнкүлөрдү ишке ашырат:
1) Келишимдин 76-беренесинде белгиленген, чекара аралык рыноктордогу атаандаштыкка терс таасирин тийгизген же тийгизиши мүмкүн болгон атаандаштыктын жалпы эрежелерин бузуу белгилеринин бар экендиги жөнүндө арызды (материалдарды) (мындан ары – арызды кароо) кароону;
2) чекара аралык рыноктордо атаандаштыктын жалпы эрежелеринин бузулушуна иликтөө жүргүзүүнү (мындан ары – иликтөө жүргүзүү);
3) мүчө мамлекеттердин ыйгарым укуктуу органдарынын, мүчө мамлекеттердин чарба жүргүзүүчү субъекттеринин (рынок субъекттеринин), мүчө мамлекеттердин бийлик органдарынын, жеке жактардын кайрылууларынын негизинде же өзүнүн демилгеси боюнча чек ара аралык рыноктордогу атаандаштыкка терс таасирин тийгизген же тийгизиши мүмкүн болгон, Келишимдин 76-беренесинде белгиленген атаандаштыктын жалпы эрежелерин бузгандыгы жөнүндө иш козгоону жана кароону (мындан ары – ишти кароо);
4) чекара аралык рыноктордо атаандаштыктын жалпы эрежелерин бузууга алып келиши мүмкүн болгон аракеттерди жасоого жол бербөө жөнүндө аныктама, эскертме (мындан ары – Эскертме) чыгарууга, ошондой эле мүчө мамлекеттердин чарба жүргүзүүчү субъекттери (рынок субъекттери) аткаруу үчүн милдеттүү болгон чечимдерди кабыл алууну, анын ичинде төмөнкүлөр тууралуу:
Келишимдин XVIII бөлүмүндө жана ушул Протоколдо каралган учурларда мүчө мамлекеттердин чарба жүргүзүүчү субъекттерине (рынок субъекттерине) карата айыптык санкцияларды колдонуу;
атаандаштыктын жалпы эрежелерин бузууну токтотууга, аларды бузуунун кесепеттерин жоюуга, атаандаштыкты камсыз кылууга багытталган аракеттерди жасоо;
Келишимдин XVIII бөлүмүндө жана ушул Протоколдо каралган учурларда атаандаштыктын пайда болушу үчүн тоскоолдук болуп саналган жана (же) чек ара аралык рынокто атаандаштыктын чектелишине, четтетилишине жана атаандаштыктын жалпы эрежелеринин бузулушуна алып келиши мүмкүн болгон аракеттерге жол бербөө;
5) атаандаштыктын жалпы эрежелерин бузуу белгилерин камтыган аракеттерди (аракетсиздикти) токтотуунун зарылдыгы жөнүндө жана (же) мындай бузуу белгилеринин пайда болушуна өбөлгө түзгөн себептерди жана шарттарды четтетүү жөнүндө жана мындай аракеттердин (аракетсиздиктин) кесепеттерин жоюу боюнча чараларды көрүү жөнүндө мүчө мамлекеттердин чарба жүргүзүүчү субъекттери (рыноктун субъекттери) болуп саналбаган чарба жүргүзүүчү субъекттерине (рыноктун субъекттерине), ошондой эле жеке жактарына жана коммерциялык эмес уюмдарына эскертүү берүүнү (мындан ары – эскертүү); 
6) мүчө мамлекеттердин ыйгарым укуктуу органдарынын өкүлдөрүнүн катышуусу менен жана башка адамдарды тартуу мүмкүнчүлүгү менен консультацияларды өткөрүүнү (зарыл болгон учурда); 
7) мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашыруучу мүчө мамлекеттердин башка органдарынан жана уюмдарынан, юридикалык жана жеке жактардан маалыматтарды, анын ичинде чек ара аралык рыноктордо атаандаштыктын жалпы эрежелеринин сакталышын контролдоо боюнча ыйгарым укуктарды жүзөгө ашыруу үчүн зарыл болгон купуя маалыматтарды суроо жана алууну;
8) чек ара аралык рыноктордогу атаандаштыктын абалы жана аларда атаандаштыктын жалпы эрежелерин бузууларга бөгөт коюу боюнча көрүлүп жаткан чаралар жөнүндө жылдык отчетту жыл сайын Өкмөттөр аралык кеңештин кароосуна берүү жана жактырылган отчетту Бирликтин Интернет тармагындагы расмий сайтына жайгаштырууну;
9) атаандаштыктын жалпы эрежелерин бузуу жөнүндө каралган иштер боюнча чечимдерди Бирликтин Интернет тармагындагы расмий сайтына жайгаштырууну;
10) Келишимдин XVIII бөлүмүнүн жана ушул Протоколдун жоболорун ишке ашыруу үчүн зарыл болгон башка ыйгарым укуктарды.»;
11-пунктунда:
биринчи абзацы төмөнкүдөй редакцияда баяндалсын
«11. Арызды кароонун тартиби, териштирүү жүргүзүүнүн тартиби, ишти кароонун тартиби, ошондой эле эскертүү берүүнүн тартиби Комиссия тарабынан бекитилет. Комиссия тарабынан ишти кароо максатында өткөрүлгөн атаандаштыктын абалын талдоонун жыйынтыгы, жашыруун маалыматтардан тышкары, ишти кароонун жыйынтыгы боюнча кабыл алынуучу Комиссиянын чечимине киргизилет»;
төмөнкүдөй мазмундагы абзацтар менен толукталсын: 
«чек ара аралык рыноктордогу атаандаштыктын абалы жана аларда атаандаштыктын жалпы эрежелерин бузууларга бөгөт коюу боюнча көрүлүп жаткан чаралар жөнүндө отчетту даярдоо тартиби;
чарба жүргүзүүчү субъект (рынок субъекти) тарабынан Келишимдин 76-беренесинин 3 – 5-пункттарына ылайык жол берилбеген, ошого тете ага катышуу тууралуу макулдашууну түзүү жөнүндө ыктыярдуу түрдө арыз берген учурда жоопкерчиликтен бошотуу тартиби.»;
12-пункту төмөнкүдөй редакцияда баяндалсын: 
«12. Арыздарды кароону, териштирүүнү жүргүзүүнү, Келишимдин 76-беренесинде белгиленген чек ара аралык рыноктордогу атаандаштыктын жалпы эрежелерин бузуу жөнүндө иштердин материалдарын даярдоону жана эскертмелерди чыгарууну камсыз кылуу Комиссиянын тиешелүү түзүмдүк бөлүгү (мындан ары – Комиссиянын ыйгарым укуктуу түзүмдүк бөлүгү) тарабынан ишке ашырылат.»;
13-пунктунун биринчи абзацы төмөнкүдөй редакцияда баяндалсын: 
«13. Арызды кароодо, териштирүү жүргүзүүдө, ишти кароодо, эскертме чыгаруу жөнүндө маселени кароодо Комиссиянын ыйгарым укуктуу түзүмдүк бөлүгү мамлекеттик бийлик органдарынан, жергиликтүү өз алдынча башкаруу органдарынан, алардын функцияларын аткарган мүчө мамлекеттердин башка органдарынан же уюмдарынан, юридикалык жана жеке жактардан зарыл маалыматты сурайт.»;
төмөнкү мазмундагы 131 - 134-пункттар менен толукталсын: 
«131. Арызды кароонун алкагында, ушул Протоколдун 132-пунктунда белгиленген учурлардан тышкары, чек ара аралык рыноктордогу атаандаштыкты болтурбоого, чектөөгө, четтетүүгө алып келген же алып келиши мүмкүн болгон аракеттерге бөгөт коюу максатында, Комиссиянын атаандаштык жана монополияга каршы жөнгө салуу маселелерин тейлеген Коллегия мүчөсү чарба жүргүзүүчү субъектке (рынок субъектисине), ошондой эле мүчө мамлекеттердин чарба жүргүзүүчү субъекттер (рынок субъекттери) болуп саналбаган жеке жактарына жана коммерциялык эмес уюмдарына эскертүү берет.
Эскертүүнү даярдоо, берүү, жөнөтүү жана анын аткаруу мөөнөтүн узартуу жол-жобосу арыздарды кароонун тартиби менен аныкталат.
132. Эскертүү төмөнкү учурлардын бири болгондо берилбейт:
1) мүчө мамлекеттердин чарба жүргүзүүчү субъекттеринин (рынок субъекттеринин) ортосунда Келишимдин 76-беренесине ылайык тыюу салынган макулдашуулардын белгилери аныкталган;
2) товардын монополиялык жогорку же монополиялык төмөн баасын белгилөө, кармап туруу бөлүгүндө чарба жүргүзүүчү субъекттин (рынок субъектинин) үстөмдүк кылуучу абалын кыянаттык менен пайдалануунун белгилери аныкталган;
3) чарба жүргүзүүчү субъекттин (рынок субъектинин) аракеттеринде (аракетсиздигинде) өткөн 24 айдын ичинде эскертүү берилген же ишти кароонун жыйынтыгы боюнча чечим кабыл алынган атаандаштыктын жалпы эрежелерин бузуу белгилери аныкталган.
133. Эскертүү ал берилген жак тарабынан эскертүүдө көрсөтүлгөн мөөнөттө милдеттүү түрдө каралууга тийиш.
Эскертүү берилген жак эскертүүнүн аткарылгандыгы жөнүндө аны аткаруу үчүн белгиленген мөөнөт аяктаган күндөн тартып 3 жумушчу күндүн ичинде Комиссияга кабарлайт (кабарлоого ырастоочу материалдар тиркелүүгө тийиш).
Эскертүү берилген адамдын жүйөлөштүрүлгөн өтүнүчү боюнча жана белгиленген мөөнөттө эскертүү аткарылышы мүмкүн эмес деп эсептөөгө жетиштүү негиздер болгон учурда, көрсөтүлгөн мөөнөт Комиссиянын атаандаштык жана монополияга каршы жөнгө салуу маселелерин тейлеген Коллегия мүчөсү тарабынан узартылышы мүмкүн.
Эскертүү белгиленген мөөнөттө аткарылган шартта териштирүү жүргүзүлбөйт жана эскертүүнү аткарган жак атаандаштыктын жалпы эрежелерин бузгандыгы үчүн айып салуу түрүндө жоопкерчиликке тартылбайт.
Эскертүү белгиленген мөөнөттө аткарылбаган учурда Комиссия көрсөтүлгөн мөөнөт аяктаган күндөн тартып 10 жумушчу күндөн кечиктирбестен териштирүү жүргүзүү жөнүндө аныктама чыгарат.
134. Атаандаштыктын жалпы эрежелерин бузууну болтурбоо максатында Комиссиянын атаандаштык жана монополияга каршы жөнгө салуу маселелерин тейлеген Коллегия мүчөсү чарбакер субъекттин (рынок субъектинин) кызмат адамына, ошондой эле жеке жактарга эскертме берет.
Эгерде мындай жүрүм-турум атаандаштыктын жалпы эрежелерин бузууга алып келиши мүмкүн болсо жана мындай териштирүү жүргүзүүнүн башталышы жөнүндө аныктама чыгаруу үчүн негиздер жок болсо, мындай адамдардын чек ара аралык рынокто пландаштырылып жаткан жүрүм-туруму жөнүндө ачык билдирүүсү чарба жүргүзүүчү субъекттин (рынок субъектинин) кызмат адамына, ошондой эле жеке жактарга эскертме берүү үчүн негиз болуп эсептелет.»;
57-пунктунун биринчи абзацында «Комиссия тарабынан чек ара аралык рыноктордо атаандаштыктын жалпы эрежелерин бузуулар жөнүндө арыздарды кароодо, Комиссия тарабынан чек ара аралык рыноктордо атаандаштыктын жалпы эрежелерин бузууларды териштирүүлөрдү жүргүзүүсүндө, Комиссия тарабынан чек ара аралык рыноктордо атаандаштыктын жалпы эрежелерин бузуулар жөнүндө иштерди кароосунда» деген сөздөр «арыздарды кароодо, териштирүүлөрдү жүргүзүүдө, иштерди кароодо» деген сөздөргө алмаштырылсын;
58-пунктунун онунчу абзацындагы «атаандаштыктын жалпы эрежелерин бузууларды» деген сөздөр жана «атаандаштыктын жалпы эрежелерин бузуулар жөнүндө» деген сөздөр алып салынсын;
59-пунктунда «чек ара аралык рыноктордо атаандаштыктын жалпы эрежелерин бузууларды» деген сөздөр алып салынсын;
61-пункттун биринчи абзацындагы, 74 жана 78-пункттарындагы тиешелүү сандагы «чек ара аралык рыноктордо атаандаштыктын жалпы эрежелерин бузууларды» деген сөздөр жана «чек ара аралык рыноктордо атаандаштыктын жалпы эрежелерин бузуулар жөнүндө» деген сөздөр алып салынсын;
15) Мүчө мамлекеттердин ортосунда электр энергиясын (кубаттуулугун) мамлекеттер аралык берүүнү жүзөгө ашыруунун методологиясы (көрсөтүлгөн Келишимдин № 21 тиркемеси):
1-бөлүмүндө:
1.3.1-пунктчасында «Россия Федерациясынын Тарифтер боюнча федералдык кызматына (Россиянын ТФК)» деген сөздөр «Россия Федерациясынын субъекттер боюнча электр энергиясын (кубаттуулукту) өндүрүүнүн жана керектөөнүн жалпыланган болжолдуу балансын түзүүгө ыйгарым укуктуу органына» деген сөздөргө алмаштырылсын;
1.3.2-пунктунда «Россиянын ТФКсы» деген сөздөр «Россия Федерациясынын субъекттер боюнча электр энергиясын (кубаттуулукту) өндүрүүнүн жана керектөөнүн жалпыланган болжолдуу балансын түзүүгө ыйгарым укуктуу органы» деген сөздөргө алмаштырылсын;
8-бөлүмүнүн үчүнчү абзацы «Бажы чек арасына» деген сөздөр «Бирликтин бажы чек арасына жана (же) мүчө мамлекеттин башка мүчө мамлекеттер менен мамлекеттик чек арасына» деген сөздөргө алмаштырылсын;
16) Координацияланган (макулдашылган) транспорттук саясат жөнүндө протоколдо (көрсөтүлгөн Келишимдин № 24 тиркемеси):
Евразия экономикалык бирлигинин тышкы чек арасында транспорттук (автомобилдик) контролду жүзөгө ашыруунун тартибинде (көрсөтүлгөн Протоколдун № 1 тиркемеси):
1-пункт төмөнкүдөй мазмундагы абзац менен толукталсын: 
«Ушул Тартип башка мүчө мамлекеттер менен кургактагы жалпы чек арасы жок мүчө мамлекетте колдонулбайт.»;
11-пункт төмөнкүдөй мазмундагы абзац менен толукталсын: 
«Контролдук пунктта кабарлоонун аткарылышын текшерүүчү транспорттук (автомобилдик) контролдоо органы текшерүүнүн жыйынтыгы жөнүндө маалыматты маалыматтык базага киргизет жана бул маалыматты кабарлоону берген транспорттук (автомобилдик) контролдоо органына жөнөтөт.»;
Евразия экономикалык бирлигинин алкагында темир жол транспортунун инфратүзүмүнүн кызмат көрсөтүүлөрүнө жетүүнүн эрежелеринин (аталган Протоколдун №2 тиркемесине карата 1-тиркеме) 30-пункту төмөнкү редакцияда баяндалсын:
«30. Поезддердин кыймылынын ченемдик графиги Көз карандысыз Мамлекеттер Шериктештигине катышкан мамлекеттердин темир жол транспорту боюнча Кеңештин чечимдери менен аныкталган мөөнөттө колдонууга киргизилет жана колдонуусун токтотот»;
17) Өнөр жай субсидияларын берүүнүн бирдиктүү эрежелери жөнүндө протоколдун (көрсөтүлгөн Келишимдин № 28 тиркемеси) 2-пунктунун экинчи абзацындагы жана Айыл чарбасын мамлекеттик колдоо чаралары жөнүндө протоколдун (көрсөтүлгөн Келишимдин № 29 тиркемеси) 2-пунктунун экинчи абзацындагы «Астана жана Алматы» деген сөздөр «Нур-Султан, Алмата жана Шымкент» деген сөздөргө алмаштырылсын.
2-берене
Ушул Протокол анын күчүнө кириши үчүн зарыл болгон мамлекеттик ички жол-жоболордун мүчө мамлекеттер тарабынан аткарылгандыгы жөнүндө жазуу жүзүндөгү акыркы кабарламаны дипломатиялык каналдар аркылуу депозитарий алган күндөн тартып күчүнө кирет. 
Ереван шаарында 2019-жылдын «01» октябрында орус тилинде бир түп нускада түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп, ар бир мүчө мамлекетке анын күбөлөндүрүлгөн көчүрмөсүн жөнөтөт.

